ઉલ્લેખનીય છે કે, 26મી જાન્યુઆરીને લઈને દિલ્હીમાં સુરક્ષા એજન્સીઓને ચેતવણી આપ્યા બાદ ગૃહમંત્રાલયે અન્ય રાજ્યોની પોલીસને પણ એલર્ટ રહેવા જણાવ્યું છે. ડ્રોન અને હવાઈ હુમલાના જોખમને લઈને ગૃહમંત્રાલયે દિલ્હી, પંજાબ, હરિયાણા, મધ્યપ્રદેશ, ઉત્તરાખંડ, રાજસ્થાન, હિમાચલ પ્રદેશની પોલીસ અને ચીફ સેક્રેટરીને આ અંગે પત્ર દ્વારા જાણ કરી છે. તમામ રાજ્યોની પોલીસને જણાવવામાં આવ્યું છે કે, જ્યાં પણ નાના પ્લેન ઉતરવાની શક્યતા છે ત્યાં સુરક્ષા વધુ સઘન કરવામાં આવે.